CELEX: 32014D0176
Language: sk
Date: 2014-03-27 00:00:00
Title: 2014/176/EÚ: Vykonávacie rozhodnutie Komisie z  27. marca 2014 pokiaľ ide o finančný príspevok Únie na koordinovaný plán kontroly s cieľom určiť rozšírenie podvodných praktík pri predaji určitých potravín [oznámené pod číslom C(2014) 1912]

29.3.2014   
            
            
               SK
            
            
               Úradný vestník Európskej únie
            
            
               L 95/39
            
         VYKONÁVACIE ROZHODNUTIE KOMISIE
   z 27. marca 2014
   pokiaľ ide o finančný príspevok Únie na koordinovaný plán kontroly s cieľom určiť rozšírenie podvodných praktík pri predaji určitých potravín
   [oznámené pod číslom C(2014) 1912]
   (2014/176/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 66,
   keďže:
   
               (1)
            
            
               Odporúčanie Komisie 2014/180/EÚ (2) stanovuje druhé kolo koordinovaných kontrol, ktoré majú vykonať členské štáty s cieľom stanoviť, či naďalej dochádza k podvodným praktikám pri predaji určitých potravín.
            
         
               (2)
            
            
               V záujme zabezpečenia bezproblémového a rýchleho uplatňovania tohto plánu by Únia mala poskytnúť finančnú podporu tým členským štátom, ktoré tieto úradné kontroly stanovené v odporúčaní Komisie vykonávajú.
            
         
               (3)
            
            
               Na základe výpočtov po prvom kole testovania sa náklady na vykonávanie testov DNA s cieľom zistiť prítomnosť konského mäsa v potravinách predávaných a/alebo označených ako potraviny s obsahom hovädzieho mäsa odhadujú na 120 EUR na jeden test. Štandardná miera spolufinancovania Únie pre koordinované plány kontroly je stanovená na 50 %.
            
         
               (4)
            
            
               Centre Wallon de Recherches agronomiques (CRA-W) v Gembloux v Belgicku má v súčasnosti štatút referenčného laboratória EÚ na skúšky, ktoré sú pre tento koordinovaný plán kontroly najdôležitejšie. Na účely harmonizácie testovacej metódy počas tohto koordinovaného plánu kontroly požiadala Komisia toto laboratórium o pomoc. Ide o dodatočnú úlohu, ktorá nie je zahrnutá do existujúceho pracovného programu, ktorý toto centrum plní ako referenčné laboratórium EÚ. Náklady na túto dodatočnú úlohu sa odhadujú na maximálne 20 000 EUR a mala by ich uhradiť Komisia v 100 % výške.
            
         
               (5)
            
            
               V súlade s článkom 84 nariadenia Európskeho parlamentu a Rady (EÚ, Euratom) č. 966/2012 (3) (ďalej len „nariadenie o rozpočtových pravidlách“) a článkom 94 delegovaného nariadenia Komisie (EÚ) č. 1268/2012 (4) musí viazaniu výdavkov z rozpočtu Únie predchádzať rozhodnutie o financovaní, v ktorom sa stanovia hlavné prvky opatrenia spojeného s výdavkami z rozpočtu a ktoré prijme inštitúcia alebo orgány, na ktoré inštitúcia delegovala právomoci. Je potrebné stanoviť kritériá oprávnenosti.
            
         
               (6)
            
            
               Finančný príspevok Únie by sa mal udeliť pod podmienkou, že boli vykonané príslušné testy a analýzy a že príslušné orgány poskytli všetky potrebné informácie v lehotách stanovených v tomto rozhodnutí. Z dôvodov administratívnej efektívnosti by všetky výdavky predložené na účely získania finančného príspevku Únie mali byť vyjadrené v eurách. Pre výdavky vyjadrené v inej mene ako euro by mal byť stanovený aj výmenný kurz,
            
         PRIJALA TOTO ROZHODNUTIE:
   Článok 1
   Predmet úpravy
   1.   Únia prispeje na náklady, ktoré vznikli členským štátom pri uplatňovaní koordinovaného plánu kontroly uvedeného v odporúčaní 2014/180/EÚ (ďalej len „odporúčanie Komisie“), v celkovej výške najviac 145 440 EUR.
   2.   Únia prispeje na náklady, ktoré vznikli laboratóriu Centre Wallon de Recherches agronomiques (CRA-W) v Gembloux v Belgicku pri kalibrácii a koordinácii testovacej metódy na zisťovanie nedeklarovaných živočíšnych druhov v mäse a mäsových výrobkoch, v celkovej výške najviac 20 000 EUR.
   3.   Náklady uvedené v odsekoch 1 a 2 sa budú financovať z rozpočtového riadku 17 04 03.
   Článok 2
   Oprávnené náklady členských štátov
   1.   Príspevok Únie uvedený v článku 1 ods. 1 sa poskytne vo forme refundácie 50 % nákladov na testy vykonané príslušnými orgánmi na účely vykonávania plánu kontroly uvedeného v bode 1 odporúčania Komisie.
   2.   Príspevok Únie nesmie presiahnuť:
   
               a)
            
            
               v priemere 60 EUR na test;
            
         
               b)
            
            
               sumy uvedené v prílohe I.
            
         3.   Len náklady uvedené v prílohe II sú oprávnené na príspevok.
   Článok 3
   Oprávnené náklady laboratória Centre Wallon de Recherches agronomiques (CRA-W) v Gembloux v Belgicku
   1.   Príspevok Únie uvedený v článku 1 ods. 2 sa poskytne vo forme refundácie 100 % nákladov na úlohy súvisiace s kalibráciou a koordináciou testovacej metódy uplatňovanej pri vykonávaní koordinovaného plánu kontroly uvedeného v odporúčaní Komisie.
   2.   Oprávnené sú tieto náklady:
   
               a)
            
            
               náklady na personál pridelený (úplne alebo čiastočne) konkrétne na vykonávanie úloh v priestoroch laboratória; náklady sú obmedzené na skutočnú mzdu plus odvody do systému sociálneho zabezpečenia a iné povinné náklady zahrnuté v plate;
            
         
               b)
            
            
               spotrebný materiál spojený s prípravou štandardných vzoriek;
            
         
               c)
            
            
               náklady na dopravu;
            
         
               d)
            
            
               režijné náklady až do výšky 7 % sumy nákladov uvedených v písmenách a), b) a c).
            
         3.   Náklady sa oznámia do 31. augusta 2014 v súlade s formátom stanoveným v prílohe IV tohto rozhodnutia.
   Článok 4
   Pravidlá oprávnenosti
   1.   Na príspevok Únie podľa článku 1 ods. 1 sa vzťahujú tieto podmienky:
   
               a)
            
            
               testy sa uskutočnili v súlade s podmienkami odporúčania Komisie;
            
         
               b)
            
            
               členské štáty predložili Komisii správu uvedenú v odporúčaní Komisie, a to v lehote stanovenej v uvedenom odporúčaní;
            
         
               c)
            
            
               členské štáty predložili Komisii do 31. augusta 2014 finančnú správu v elektronickej podobe v súlade s formátom stanoveným v prílohe III k tomuto rozhodnutiu.
            
         2.   Komisia môže znížiť výšku príspevku uvedeného v článku 1 v prípadoch, v ktorých nie sú splnené podmienky uvedené v odseku 1, pričom zohľadňuje povahu a závažnosť nesúladu, ako aj finančnú stratu, ktorú by Únia mohla utrpieť.
   3.   Na žiadosť Komisie predložia členské štáty doklady slúžiace ako dôkaz o vzniknutých nákladoch, ktorých náhradu požadujú v súlade s článkom 2.
   Článok 5
   Mena a výmenný kurz
   1.   Výdavky predložené členskými štátmi na účely získania finančného príspevku Únie sa vyjadrujú v eurách a uvádzajú bez dane z pridanej hodnoty a všetkých ostatných daní.
   2.   Ak sú výdavky členského štátu vyjadrené v inej mene ako euro, príslušný členský štát prepočíta túto sumu na eurá použitím posledného výmenného kurzu stanoveného Európskou centrálnou bankou pred prvým dňom mesiaca, v ktorom členský štát predkladá žiadosť.
   Článok 6
   Toto rozhodnutie predstavuje rozhodnutie o financovaní v zmysle článku 84 nariadenia o rozpočtových pravidlách.
   Článok 7
   Toto rozhodnutie sa uplatňuje odo dňa uverejnenia odporúčania Komisie.
   Článok 8
   Toto rozhodnutie je určené členským štátom.
   
      V Bruseli 27. marca 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 165, 30.4.2004, s. 1.
   
      (2)  Odporúčanie Komisie 2014/180/EÚ z 27. marca 2014 o druhom koordinovanom pláne kontroly s cieľom určiť rozšírenie podvodných praktík pri predaji určitých potravín (pozri s. 64 tohto úradného vestníka).
   
      (3)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).
   
      (4)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).
   
      PRÍLOHA I
      
         MAXIMÁLNA VÝŠKA PRÍSPEVKU EÚ UVEDENÉHO V ČLÁNKU 2 ODS. 2 PÍSM. B)
      
      
                  Členský štát
               
               
                  Odporúčaný počet vzoriek
               
               
                  Extrapolovaný počet vzoriek v 2. kole (5 %)
               
               
                  Maximálny príspevok EÚ na test
               
               
                  Maximálny príspevok EÚ na členský štát
               
               
                  Príspevok EÚ SPOLU
               
            
                  Francúzsko, Nemecko, Taliansko, Spojené kráľovstvo, Španielsko, Poľsko
               
               
                  150
               
               
                  8
               
               
                  60
               
               
                  9 480
               
               
                  56 880
               
            
                  Rumunsko, Holandsko, Belgicko, Grécko, Portugalsko, Česká republika, Maďarsko, Švédsko, Rakúsko, Bulharsko
               
               
                  100
               
               
                  5
               
               
                  60
               
               
                  6 300
               
               
                  63 000
               
            
                  Litva, Slovensko, Dánsko, Írsko, Fínsko, Lotyšsko
               
               
                  50
               
               
                  3
               
               
                  60
               
               
                  3 180
               
               
                  22 260
               
            
                  Slovinsko, Estónsko, Cyprus, Luxembursko, Malta
               
               
                  10
               
               
                  1
               
               
                  60
               
               
                  660
               
               
                  3 180
               
            
                  SPOLU
               
               
                   
               
               
                   
               
               
                   
               
               
                   
               
               
                  145 440
               
            
   
      PRÍLOHA II
      
         OPRÁVNENÉ VÝDAVKY UVEDENÉ V ČLÁNKU 2 ODS. 3
      
      Výdavky oprávnené na finančný príspevok Únie na vykonávanie testov uvedených v tomto vykonávacom rozhodnutí sa obmedzujú na tieto náklady vzniknuté členským štátom:
      
                  a)
               
               
                  náklady na kúpu testovacích súprav, reagensov a všetkého identifikovateľného spotrebného materiálu použitého špeciálne pri vykonávaní testov;
               
            
                  b)
               
               
                  náklady na personál, bez ohľadu na jeho štatút, pridelený (úplne alebo čiastočne) konkrétne na vykonávanie testov v priestoroch laboratória; náklady sú obmedzené na skutočnú mzdu plus odvody do systému sociálneho zabezpečenia a iné povinné náklady zahrnuté v plate, ako aj
               
            
                  c)
               
               
                  režijné náklady vo výške 7 % sumy nákladov uvedených v písmenách a) a b), pokiaľ členský štát nepoužije komerčné laboratórium.
               
            
   
      PRÍLOHA III
      
         Finančná správa uvedená v článku 4 ods. 1 písm. c)
      
      
                  
                     DNA
                  
               
            
                  Zamestnanci
               
               
                  Počet hodín
               
               
                  Náklady za hodinu
               
               
                  Náklady na zamestnanca
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Medzisúčet zamestnanci
               
               
                  (5)
               
            
                  Testovacie súpravy, reagensy, spotrebný materiál
               
               
                  Množstvo
               
               
                  Jednotkové náklady
               
               
                  Náklady spolu
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Medzisúčet spotrebný materiál
               
               
                  (10)
               
            
                  SPOLU
               
               
                  
                     
               
            
                  Spolu vrátane režijných nákladov
               
               
                  (11) × (1,07)
               
            
         
      
         Alternatívna finančná správa uvedená v článku 4 ods. 1 písm. c), ak sa použije komerčné laboratórium
      
      
                  Názov komerčného laboratória
               
               
                   
               
            
                  Počet vzoriek odoslaných do laboratória
               
               
                   
               
            
                  Celková suma na faktúre od komerčného laboratória
               
               
                   
               
            
                   
               
               
                   
               
            
                   
               
               
                   
               
            
   
      PRÍLOHA IV
      
         FINANČNÁ SPRÁVA PODĽA ČLÁNKU 3 ODS. 3
      
      
                  PERSONÁL
               
            
                  Kategória
               
               
                  Počet hodín
               
               
                  Náklady za hodinu
               
               
                  Náklady na zamestnanca
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Spotrebný materiál
               
            
                  Kategória
               
               
                  Množstvo
               
               
                  Jednotkové náklady
               
               
                  Náklady na spotrebný materiál
               
            
                  (5)
               
               
                  (6)
               
               
                  (7)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Náklady na dopravu
               
            
                  Spresnite
               
               
                  Množstvo
               
               
                  Jednotkové náklady
               
               
                  Náklady na dopravu
               
            
                  (9)
               
               
                  (10)
               
               
                  (11)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                  SPOLU
               
               
                  
                     
               
            
                   
               
               
                   
               
               
                  SPOLU + režijné náklady